се изменя, както следва:
 i)
 в раздел GNS_4 вторият абзац след фигура 2 се заменя със следното:
 „Разделителната способност за местоположението се базира на формата на гореописаното изречение RMC. Първата част от полета 3) и 5) се използва за посочване на градусите. Останалото пространство се използва за посочване на минутите с три десетични знака. Следователно разделителната способност е 1/1000 от минутата или 1/60000 от градуса (защото една минута е 1/60 от градуса).“;
 ii)
 раздел GNS_5 се заменя със следното:
 „GNS_5
 Бордовото устройство трябва да съхранява в своята база данни позиционната информация за географска ширина и дължина с разделителна способност 1/10 от минутата или 1/600 от градуса, както е описано в допълнение 1 за типа данни „географски координати“.
 За определяне и записване на наличието и точността на сигнал бордовото устройство може да използва командата за DOP и активните спътници на GPS (командата GSA). По-специално, стойността на HDOP се използва като показател за степента на точност на записаните данни за местоположението (вж. 4.2.2). Бордовото устройство трябва да съхранява стойността на хоризонталното намаление на точността при определяне на местоположението (HDOP), изчислена като минималната измежду стойностите на HDOP, получени от наличните системи за GNSS.
 Идентификаторът на системата за GNSS посочва съответния идентификатор на NMEA за всяка група спътници на GNSS и за спътниковата система за диференциална корекция (Satellite- Based Augmentation System, SBAS).
 Фигура 3
 Структура на изречение GSA
 “;
 iii)
 раздел GNS_6 се заменя със следното:
 „GNS_6
 Изречението GSA трябва да бъде съхранявано с номер на записа ‘02’ — ‘06’'.“;
 б)
 точка 4.2.1 се изменя, както следва:
 i)
 раздел GNS_16 се заменя със следното:
 „GNS_16
 В протокола за връзка не трябва да се поддържат полета с увеличена дължина.“;
 ii)
 раздел GNS_18 се заменя със следното:
 „GNS_18
 По отношение на функциите: 1) събиране и разпределяне на GNSS данни, 2) събиране на конфигурационните данни за външното устройство за GNSS и 3) протокол за управление, защитеният приемопредавател за GNSS трябва да симулира карта с чип с архитектура на файловата система, състояща се от главен файл (Master File, MF), специализиран файл (Dedicated File, DF) с идентификатор на приложенията, специфициран в допълнение 1, глава 6.2 (‘FF 44 54 45 47 4D’), 3 елементарни файла, съдържащи сертификати, и един единичен елементарен файл (EF.EGF) с идентификатор, равен на ‘2F2F’, както е описано в таблица 1.“;
 iii)
 раздел GNS_20 се заменя със следното:
 „GNS_20
 Паметта, използвана от защитения приемопредавател за GNSS за съхраняване на данните, трябва да може да изпълни поне 20 милиона цикъла запис/четене. С изключение на този аспект, вътрешната конструкция и изпълнението на защитения приемопредавател за GNSS е по усмотрение на производителите.
 Разпределянето на номерата на записите и данните в паметта е дадено в таблица 1. Отбележете, че съществуват пет изречения GSA за GNSS и за спътниковата система за диференциална корекция (SBAS).“;
 в)
 в точка 4.2.2, в раздел GNS_23 подточка 5 се заменя със следното:
 „5.
 Процесорът на бордовото устройство проверява получените данни и извлича информация (например географска ширина, дължина, време) от изречението RMC NMEA. Изречението RMC NMEA включва информация дали местоположението е валидно. Ако местоположението не е валидно, данните